CELEX: 52007PC0669
Language: hu
Date: 2007-10-26
Title: Javaslat az Európai parlament és a Tanács irányelve a munkavállalók fizikai tényezők (elektromágneses terek) hatásából keletkező kockázatoknak való expozíciójára vonatkozó egészségügyi és biztonsági minimumkövetelményekről szóló 2004/40/EK irányelv (18. egyedi irányelv a 89/391/EGK irányelv 16. cikke (1) bekezdésének értelmében) módosításáról

Fontos jogi nyilatkozat

|

52007PC0669

Javaslat az Európai parlament és a Tanács irányelve a munkavállalók fizikai tényezők (elektromágneses terek) hatásából keletkező kockázatoknak való expozíciójára vonatkozó egészségügyi és biztonsági minimumkövetelményekről szóló 2004/40/EK irányelv (18. egyedi irányelv a 89/391/EGK irányelv 16. cikke (1) bekezdésének értelmében) módosításáról  /* COM/2007/0669 végleges - COD 2007/0230 */  

	[pic] | AZ EURÓPAI KÖZÖSSÉGEK BIZOTTSÁGA |Brüsszel, 26.10.2007COM(2007) 669 végleges2007/0230 (COD)JavaslatAZ EURÓPAI PARLAMENT ÉS A TANÁCS IRÁNYELVEa munkavállalók fizikai tényezők (elektromágneses terek) hatásából keletkező kockázatoknak való expozíciójára vonatkozó egészségügyi és biztonsági minimumkövetelményekről szóló 2004/40/EK irányelv (18. egyedi irányelv a 89/391/EGK irányelv 16. cikke (1) bekezdésének értelmében) módosításáról(előterjesztő: a Bizottság)INDOKOLÁSA JAVASLAT HÁTTERE |110 | A javaslat indokai és célkitűzései E javaslat célja, hogy a munkavállalók fizikai tényezők (elektromágneses terek) hatásából keletkező kockázatoknak való expozíciójára vonatkozó egészségügyi és biztonsági minimumkövetelményekről szóló, 2004. április 29-i 2004/40/EK európai parlamenti és tanácsi irányelv[1] átültetésének határidejét 2012. április 30-ra módosítsa. Az egészségügyben dolgozók 2006-ban az említett irányelv alkalmazásával kapcsolatos aggodalmukról értesítették a Bizottságot. Az irányelvben rögzített expozíciós határértékek aránytalanul korlátoznák a mágneses rezonancián alapuló képalkotó eljárás (Magnetic Resonance Imaging, MRI) használatát és fejlesztését, noha ez a technika ma számos betegség diagnosztizálásában és kezelésében nélkülözhetetlen eszköznek számít. Ezt követően egyéb iparágak is kifejezték aggályukat az irányelv tevékenységeikre gyakorolt hatásaival kapcsolatban. A Bizottság ezen aggodalmakat figyelembe véve bizonyos intézkedéseket hozott. Az átláthatóság elvét tiszteletben tartván kapcsolatba lépett a tagállamokkal és az Európai Parlamenttel, és tájékoztatta őket a tervezett intézkedésekről. Felkérte egyúttal a tagállamokat, hogy számoljanak be az irányelv alkalmazásához kapcsolódó esetleges nehézségeikről. A Bizottság emellett tanulmány kidolgozásához kezdett, hogy felmérje, milyen valós következményekkel járnak az irányelv rendelkezései az MRI-t használó gyógyászati eljárásokra. E tanulmány eredményeit 2008 elején hozzák nyilvánosságra, és akkor tájékoztatják a tagállamokat és az Európai Parlamentet is. Időközben két közlemény is napvilágot látott: a brit kormány által kezdeményezett, az MRI-készülékek körüli elekromágneses terek vizsgálatáról szóló tanulmány (Assessment of electromagnetic fields around magnetic resonance imaging (MRI) equipment) eredményei, és a hollandiai Egészségügyi Tanács (Gezondheidsraad) és az ezzel egyenértékű belga intézmény által közösen megfogalmazott megjegyzések az egy európai irányelvet követő esetleges MRI-korlátozásokról (Comments concerning possible MRI restrictions due to implementation of a EU Directive). E két magas szintű tudományos dokumentum megerősíti az irányelvben rögzített határértékek és az MRI-t használó orvosi gyakorlatok közötti lehetséges interferenciát. A Nemzetközi Nem Ionizáló Sugárzás Elleni Védelmi Bizottság (International Commission for Non-ionising Radiation Protection – ICNIRP) jelenleg újra vizsgálja a statikus mágneses terekre és az időben változó, alacsony frekvenciájú terekre vonatkozó iránymutatásokat, amelyeken az irányelv eredetileg alapult. Mindkét esetben valószínűleg új ajánlásra van szükség, amely az alacsony frekvenciájú terekre az irányelvben foglaltakhoz képes kevésbé szigorú határértékeket javasol. E változásokat az irányelv elfogadása óta végzett új tudományos vizsgálatok indokolnák. Az ICNIRP új ajánlásai 2007 novemberére, illetve 2008 őszére várhatók. Az Egészségügyi Világszervezet (WHO) a legfrissebb hozzáférhető tudományos eredmények figyelembevétele érdekében szintén újra vizsgálja az elektromágneses terekre vonatkozó környezetvédelmi kritériumait. A 2004/40/EK irányelv az egyes tagállamok jogrendszerébe történő átültetésének határideje 2008. április 30-a. A fent említett változásokra való tekintettel helyénvaló ezt az időpontot négy évvel meghosszabbítani, ami lehetővé tenné: - a tanulmányok teljes körű elemzését (ideértve a Bizottság által kezdeményezett tanulmányt is) az irányelvben rögzített expozíciós határértékeknek a MRI gyógyászati alkalmazására gyakorolt lehetséges negatív következményeire vonatkozóan, - az ICNIRP-ajánlások felülvizsgálatával kapcsolatos eredmények megismerését, és a WHO „elektromágneses terekre vonatkozó környezetvédelmi kritériumainak” figyelembe vételét, amelyek az elektromágneses terek emberi egészségre gyakorolt hatásaira vonatkozó, az irányelv elfogadását követő legfrissebb tudományos vizsgálatokon alapulnak, végül pedig - az irányelv rendelkezéseire vonatkozó, széles körű hatásvizsgálat lebonyolítását és egy olyan felülvizsgált irányelv létrehozását, amely egyszerre biztosítja a munkavállalók egészségének és biztonságának magas szintű védelmét, valamint az elektromágneses mezőt alkalmazó gyógyászati és ipari tevékenységek fenntartását és fejlesztését. |120 | Általános háttér A 2004/40/EK irányelv a 18. egyedi irányelv a munkavállalók munkahelyi biztonságának és egészségvédelmének javítását ösztönző intézkedések bevezetéséről szóló, 1989. június 12-i 89/391/EGK tanácsi irányelv 16. cikke (1) bekezdésének értelmében. Az irányelv az elektromágneses tereknek történő munkahelyi expozíció rövid távú káros hatásaiból származó, a munkavállalók egészségére és biztonságára gyakorolt kockázatokról szól. Az irányelv rendelkezései „minimumkövetelmények”, azaz az egyes tagállamok szigorúbb rendelkezéseket is bevezethetnek. Az irányelv expozíciós határértékeket állít fel az időben változó elektromos, mágneses és elektromágneses terekre (300 GHz frekvenciáig[2]) vonatkozóan. Egyetlen munkavállaló sem tehető ki olyan mezőknek, amelyek értéke meghaladja az egészségügyi hatásokon és biológiai megfontolásokon alapuló határértékeket. Az irányelv emellett a statikus és az időben változó terekre vonatkozóan beavatkozási értékekről is rendelkezik. Ezek közvetlenül mérhető értékekben megadott szintek, amelyek elérése esetén a munkáltatónak az említett irányelvben meghatározott egy vagy több intézkedést kell foganatosítania. E beavatkozási értékek betartása biztosítja a megfelelő expozíciós határértékek betartását is. Az irányelvben szereplő határokat az ICNIRP ajánlásai alapján állapították meg. Az ICNIRP egy világszerte elismert szervezet, amely az ilyen típusú sugárzás egészségügyi hatásainak vizsgálatában szerzett tekintélyt. Az ICNIRP olyan nemzetközi szervezetekkel működik szorosan együtt, mint a WHO, az ILO, az IRPA, az ISO, a Cenelec, az IEC, a CIE, az IEEE stb. Az irányelv a 89/391/EGK keretirányelvben általánosságban megfogalmazott megelőzési elvre támaszkodik: az ugyanolyan veszélyeknek kitett munkavállalóknak azonos szintű védelemhez van joguk, függetlenül attól, hogy mely ágazatban tevékenykednek, a munkavállalónak meg kell határoznia és fel kell mérnie a kockázatokat, a kijelölt kockázatokat meg kell szüntetni, és ha ez nem lehetséges, minimumra kell csökkenteni, az érintett munkavállalókat különleges tájékoztatásban és képzésben kell részesíteni, valamint konzultálni kell velük, megfelelő egészségügyi felügyeletet kell biztosítani. Az irányelvet kivétel nélkül valamennyi tevékenységi ágazatban alkalmazni kell, és legkésőbb 2008. április 30-ig át kell ültetni a nemzeti jogrendszerekbe. Az elfogadását megelőző tárgyalásokon a Tanácsban és az Európai Parlamentben egyaránt részletesen megvitatták a mágneses rezonancián alapuló képalkotó gyógyászati eljárás különleges helyzetét. A Tanácsban folyó tárgyalásokat olyan intézményekből érkező nemzeti szakértő látták el technikai segítséggel, mint például a National Radiation Protection Board (NRPB, Egyesült Királyság), az Institut national de recherche et de sécurité (INRS, Franciaország), a Finnish Institute of Occupational Health (FIOH, Finnország), a Bundesamt für Strahlenschutz (BfS, Németország). A Tanács elnöksége több ízben is kikérte az ICNIRP véleményét. Mivel semmilyen tényező nem utalt kedvezőtlen hatásokra, a társjogalkotók bizonyos módosítások után elfogadták az irányelvet. Ezek a módosítások az eredetileg a Bizottság által javasolt értékekre vonatkoztak, és többek között a MRI alapvető összetevőjére, a statikus mágneses terekre vonatkozó expozíciós határérték rögzítésének elhagyását foglalták magukban, mivel ez az érték az irányelv elfogadásakor közzétett legfrissebb tudományos adatok szerinti felülvizsgálat alatt állt. |130 |140 | Összhang az Unió egyéb szakpolitikáival és célkitűzéseivel E javaslat összhangban áll az Európai Unió egyéb szakpolitikai célkitűzéseivel, különösen a szabályozási keret javításával kapcsolatos célkitűzéssel, amely egyértelmű, érthető, naprakész és felhasználóbarát másodlagos közösségi jogot kíván biztosítani a polgárok és a gazdasági szereplők számára. A 2004/40/EK irányelv nemzeti szintű alkalmazásának elhalasztása segítségével jobban meg lehet vizsgálni a munkavállalók védelmi szintjére gyakorolt hatásait és a mágneses rezonancián alapuló képalkotást alkalmazó gyógyászati eljárásokra, illetve egyes ipari eljárásokra gyakorolt következményeit. E halasztás emellett lehetővé fogja tenni az irányelv rendelkezéseinek naprakésszé tételét az elektromágneses sugárzás egészségügyi hatásaira vonatkozó legújabb tudományos ismeretek figyelembevételével, amelyek az irányelv elfogadásakor még nem álltak rendelkezésre. |KONZULTÁCIÓ AZ ÉRDEKELT FELEKKEL ÉS HATÁSVIZSGÁLAT |Konzultáció az érdekelt felekkel |211 | A konzultáció módszerei, a megcélzott főbb ágazatok és a válaszadók általános bemutatása A munkahelyi biztonsági és egészségvédelmi tanácsadó bizottság létrehozásáról szóló, 2003. július 22-i tanácsi határozattal összhangban konzultáltak a munkahelyi biztonsági és egészségvédelmi tanácsadó bizottsággal, amely kedvező véleményt nyilvánított. Az állandó képviselettel történő levélváltás formájában konzultáltak a tagállamok nemzeti hatóságaival is. Konzultációra került sor a témában tevékenykedő tudományos szakértőkkel és a Nemzetközi Nem Ionizáló Sugárzás Elleni Védelmi Bizottsággal a bizottsági szolgálatokkal történő kétoldalú tárgyalások során. Tekintettel a javaslat természetére (csupán az irányelv átültetésének időpontja változna, a lényegi rendelkezések módosítása nélkül), illetve a Bizottság Jogi Szolgálatával és Főtitkárságával folytatott konzultáció után az a döntés született, hogy nincs szükség az európai szintű szociális partnerekkel történő, az EK-Szerződés 138. cikke szerinti konzultációra. |212 | A kapott válaszok összefoglalása A szociális partnerek képviselői, illetve a munkahelyi biztonsági és egészségvédelmi tanácsadó bizottságban tevékenykedő 27 tagállami kormányképviselő a 2007. június 21-i plenáris ülésen megerősítette az MRI témakörében a Bizottságot segítő, az elektromágneses sugárzással foglalkozó munkacsoport véleményét. A bizottság a valamennyi munkavállalói kategóriára vonatkozó globális megoldás, illetve az irányelvnek a nemzetközi jogba történő átültetése határidejének meghosszabbítása mellett foglalt állást. A határidő meghosszabbítására azért van szükség, hogy egyértelművé váljon a statikus mágneses tereknek és az általuk generált áramnak való expozíció értelmezése, és hogy az ICNIRP véglegesítse új ajánlásait. Az átültetés határidejének meghosszabbítása azt is biztosítaná, hogy az expozíciós szintek felmérése és kiszámítása azon harmonizált európai szabványok alapján történjen, amelyeken a Cenelec jelenleg dolgozik, és amelyeket 2008 tavaszán hoz nyilvánosságra. A Bizottság által küldött levelekre adott válaszukban a tagállamok ismételten kifejezték aggodalmukat az irányelv jelenlegi szövegének az egészségügyi ágazatban történő alkalmazásban felmerülő nehézségekkel kapcsolatban, és az irányelv átültetési határidejének meghosszabbítása mellett foglaltak állást annak érdekében, hogy a Bizottság e határidő előtt elkészíthesse az irányelv olyan irányú módosítását, ami biztosítaná az MRI fenntartását és fejlesztését, a munkavállalók egészségének védelmére vonatkozó elv betartásával. Az ICNIRP tudományos szakértőivel folytatott konzultációk megerősítik azt a véleményt, amely szerint az irányelvben rögzített egyes határértékek az új tudományos ismeretekre való figyelemmel túl szigorúak, és így kedvezőtlen hatásai lehetnek a mágneses rezonancia elvén működő készülékek, illetve az egyes ipari eljárások alkalmazására. E konzultációkból kiderül az is, hogy az irányelv alapját képező ICNIRP-ajánlások jelenleg felülvizsgálat tárgyát képezik, és hogy 2008 vége felé új ajánlások, valamint a WHO által kiadott, az elektromágneses sugárzásokra vonatkozó környezetvédelmi kritériumok új verziói állnak majd rendelkezésre. |Szakvélemények összegyűjtése és felhasználása |229 | A Bizottság felhasználta az elektromágneses sugárzás egészségügyi hatásaival foglalkozó, nemzetközileg elismert tudományos szakértők tanácsát, illetve a brit kormány által kezdeményezett, az MRI-készülékek körüli elektromágneses terek vizsgálatáról szóló tudományos tanulmány eredményeit, valamint a hollandiai Egészségügyi Tanács véleményét. A kikért vélemények az irányelv átültetési határidejének meghosszabbítása mellett érveltek. Emellett a Bizottság tudományos tanulmányt kezdeményezett az egészségügyi dolgozókat érintő expozíciós szintek és ezeknek az mágneses rezonancián alapuló gyógyászati képalkotásban alkalmazott eljárásokra gyakorolt hatásainak megállapítása céljából. A tanulmány eredményei 2008 elejére várhatók. |230 | Hatásvizsgálat Első lehetőség: Egyelőre semmit sem kell tenni. E lehetőség szerint a tagállamoknak az előírt határidőre nemzeti jogukba kell átültetniük és alkalmazniuk kell az irányelvet, aminek esetleg komoly következményei lesznek az MRI-technikát alkalmazó egészségügyi ellátás folytonosságára nézve. Egyes ipari tevékenységek is indokolatlanul kedvezőtlen helyzetbe kerülhetnek. Második lehetőség: Az irányelv átültetési határidejének meghosszabbítása esetén az MRI vagy az egyéb ipari tevékenységek használatát nem gátolják indokolatlanul. Ugyanakkor a kutatók most vizsgálják felül az elektromágneses mezőknek való munkavállalói expozíció határértékét. E határidő-meghosszabbítás tehát elégséges időt biztosít az irányelv, nevezetesen az expozíciós határértékek új tudományos ismereteknek megfelelő felülvizsgálatára annak érdekében, hogy lehetővé tegye a munkavállalók védelmének magas szintjét és a gazdasági tevékenységek folytonosságát. E javasolt módosítás a tagállamoknak csupán azon kötelezettségét érinti, hogy az irányelvet 2008. április 30-ig ültessék át. A vállalkozások számára nem ír elő többletkötelezettségeket. Jellegéből adódóan e javaslatot nem kell részletesebb hatásvizsgálatnak alávenni. |A JAVASLAT JOGI ELEMEI |305 | A javasolt intézkedések összefoglalása A javaslat a 2004/40/EK irányelv 13. cikkének (1) bekezdését módosítja: az átültetési határidő 2012. április 30-ra változik. |310 | Jogalap Az EK-Szerződés 137. cikkének (2) bekezdése. |320 | A szubszidiaritás elve A szubszidiaritás elve annyiban érvényesül, hogy a javaslat olyan területet – a munkavállalók munkahelyi egészségvédelmét és biztonságát – érint, amelyben a Közösség nem rendelkezik kizárólagos hatáskörrel. |A javaslat célkitűzései a tagállamok fellépésével nem valósíthatók meg kielégítő módon, mert az irányelveket nem lehet nemzeti szinten módosítani vagy hatályon kívül helyezni. |323 | A javaslat célkitűzései csak közösségi fellépéssel valósíthatók meg kielégítő módon, mert e javaslat hatályban lévő közösségi jogi aktust módosít, amit a tagállamok saját maguk nem vihetnek végbe. |A szubszidiaritás elve érvényesül, mert a javaslat létező közösségi rendelkezéseket módosít. |Az arányosság elve A javaslat megfelel az arányosság elvének a következő ok miatt: |331 | a javaslat csupán az irányelv átültetési határidejét hosszabbítja meg 2012. április 30-ra, hogy így elégséges időt biztosítson a többek között az MRI alkalmazására gyakorolt hatásának vizsgálatához, és az új tudományos ismeretekhez történő igazításhoz. |Az eszközök megválasztása |341 | Javasolt eszköz(ök): irányelv. |342 | Más eszközök nem lennének megfelelők. Az irányelv-módosítás egyetlen megfelelő eszköze egy irányelv elfogadása. |KÖLTSÉGVETÉSI VONATKOZÁSOK |409 | A javaslat nincs hatással a Közösség költségvetésére. |TOVÁBBI INFORMÁCIÓK |510 | Egyszerűsítés |511 | A javaslat nem egyszerűsíti a jogalkotási keretet. Célja kizárólag a 2004/40/EK irányelv átültetési határidejének 2012. április 30-ra történő módosítása. |520 | A meglévő jogszabályi rendelkezések hatályon kívül helyezése A javaslat elfogadásával a hatályban lévő jogszabály nem veszti hatályát. |560 | Európai Gazdasági Térség Ez a jogszabálytervezet az EGT-megállapodás hatálya alá tartozó területet érint, és ezért ki kell terjeszteni az Európai Gazdasági Térségre. |570 | A javaslat részletes magyarázata fejezetenként vagy cikkenként E javaslat meghosszabbítja a 2004/40/EK irányelv átültetésének határidejét (új időpont: 2012. április 30.). Az irányelv rendelkezéseinek a nemzeti jogba történő átültetésére vonatkozó plusz négy évet az alábbiak igazolják: az irányelvben rögzített expozíciós határértékek által a mágneses rezonancián alapuló gyógyászati képalkotást alkalmazó egészségügyi szolgáltatások folyamatosságára gyakorolt aránytalan következményeire vonatkozó (részben megerősített) aggályok, illetve az arra irányuló igény, hogy a kutatóknak legyen elég idejük az elektromágneses sugárzások egészségügyi hatásaira vonatkozó legújabb tudományos tanulmányokat megvizsgálni, amelyek a határértékeknek és az irányelv rendelkezéseinek alapját képezik. A javaslat 1. cikke ebből a szempontból módosítja a 2004/40/EK irányelv 13. cikkének ("Átültetés") (1) bekezdését. |directive |1.  2007/0230 (COD)JavaslatAZ EURÓPAI PARLAMENT ÉS A TANÁCS IRÁNYELVEa munkavállalók fizikai tényezők (elektromágneses terek) hatásából keletkező kockázatoknak való expozíciójára vonatkozó egészségügyi és biztonsági minimumkövetelményekről szóló 2004/40/EK irányelv (18. egyedi irányelv a 89/391/EGK irányelv 16. cikke (1) bekezdésének értelmében) módosításárólAZ EURÓPAI PARLAMENT ÉS AZ EURÓPAI UNIÓ TANÁCSA,tekintettel az Európai Közösséget létrehozó szerződésre, és különösen annak 137. cikke (2) bekezdésére,tekintettel a Bizottság javaslatára[3],tekintettel az Európai Gazdasági és Szociális Bizottság véleményére[4],tekintettel a Régiók Bizottságának véleményére[5],a Szerződés 251. cikkében megállapított eljárásnak[6] megfelelően,mivel:(1) A 2004/40/EK európai parlamenti és tanácsi irányelv[7] a munkavállalók elektromágneses tereknek való expozíciójából eredő kockázatokra vonatkozó egészségügyi és biztonsági minimumkövetelményeket állít fel. Az irányelv 13. cikkének (1) bekezdése előírja, hogy a tagállamoknak életbe kell léptetni azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek 2008. április 30-a előtt megfeleljenek.(2) A 2004/40/EK irányelv beavatkozási értékeket és határértéket állapít meg, amelyek a Nemzetközi Nem Ionizáló Sugárzás Elleni Védelmi Bizottság ajánlásain alapulnak. Az Európai Parlament, a Tanács és a Bizottság tájékoztatást kapott azokról az új tudományos kutatásokról, amelyek az elektromágneses sugárzásoknak való expozíció egészségügyi hatásait vizsgálják, és amelyeket az irányelv elfogadása után hoztak nyilvánosságra; e tudományos kutatások eredményét jelenleg a következő szervek vizsgálják: a Nemzetközi Nem Ionizáló Sugárzás Elleni Védelmi Bizottság (ajánlásainak jelenlegi felülvizsgálata keretében), és az Egészségügyi Világszervezet ("környezetvédelmi kritériumainak" felülvizsgálata keretében). Ezen új ajánlások, amelyeket a tervek szerint 2008 végéig tesznek közzé, tartalmazhatnak olyan adatokat, amelyek a beavatkozási értékek és a határérték lényegi módosítását vonnák maguk után.(3) Ebben az összefüggésben helyénvaló alaposan újra megvizsgálni a 2004/40/EK irányelv alkalmazásának a gyógyászati képalkotáson alapuló egészségügyi eljárásokra, illetve az egyéb ipari tevékenységekre gyakorolt esetleges következményét. A Bizottság tanulmányt kezdeményezett a gyógyászati képalkotás helyzetének közvetlen és mennyiségi vizsgálata céljából. A munkavállalók lehetséges egészségügyi kockázatainak megelőzése és az érintett gyógyászati technológiák hatékony alkalmazásából eredő előnyökhöz történő hozzáférés közötti egyensúly biztosítása érdekében helyénvaló tehát figyelembe venni e tanulmány várhatóan 2008 elején nyilvánosságra kerülő eredményeit, illetve a tagállamok által kezdeményezett hasonló tanulmányok eredményeit is.(4) Az irányelv 3. cikkének (3) bekezdése előírja, hogy a munkavállalók elektromágneses tereknek való expozícióját a Cenelec által felállított harmonizált európai szabványok szerint kell becsülni, mérni, illetve kiszámítani. Helyénvaló figyelembe venni ezeket a harmonizált szabványokat, amelyek elengedhetetlenek az irányelv egységes alkalmazásához, és amelyeket 2008-ra készítenek el.(5) A 2004/40/EK irányelv átültetési határidejének négy évvel történő meghosszabbítását az új információk megszerzéséhez és elemzéséhez, illetve az új irányelvjavaslat elkészítéséhez és elfogadásához szükséges időtartam igazolja.ELFOGADTA EZT AZ IRÁNYELVET:1. cikkA 2004/40/EK irányelv 13. cikkének (1) bekezdése a következőképpen módosul:„1. A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek 2012. április 30-ig megfeleljenek. Erről haladéktalanul tájékoztatják a Bizottságot.Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.”2. cikkEz az irányelv az Európai Unió Hivatalos Lapjában való kihirdetésének napján lép hatályba.3. cikkEnnek az irányelvnek a tagállamok a címzettjei.Kelt Brüsszelben, -án/-én.Az Európai Parlament részéről a Tanács részérőlAz elnök az elnök [1] HL L 184., 2004.5.24., 23. o.[2] 300 GHz: 300 milliárd hertz-es frekvencia. A "hertz" (rövidítés: Hz) a frekvencia nemzetközi egysége.[3] HL C […]., […]., […] o.[4] HL C […]., […]., […] o.[5] HL C […]., […]., […] o.[6] HL C […]., […]., […] o.[7] HL L 184., 2004.5.24., 23. o.